ลดรถติดปิดซ่อมสะพานแยกศรีพัฒน์ กทม.แนะใช้เส้นทางเลี่ยง 5 เส้นทาง
นายศักดิ์ชัย บุญมา รองผู้ว่าฯ กทม. กล่าวว่า ตามที่ กทม.ได้ปรับปรุงสะพานข้ามแยกถนนศรีนครินทร์-ถนนพัฒนาการนั้น เพื่อลดผลกระทบจากปัญหาด้านการจราจรติดขัด กทม.ขอความร่วมมือประชาชนหลีกเลี่ยงการจราจรบริเวณดังกล่าว ใช้เส้นทางเลี่ยงที่แนะนำ ดังนี้1.ขาเข้าเมือง มาจากถนนอ่อนนุชมุ่งหน้าแยกพัฒนาการ ให้เลี้ยวขวาเข้าซอยพัฒนาการ 53 มุ่งหน้าทางพิเศษศรีรัชและถนนพระราม 9 หรือเลี้ยวซ้ายข้างสะพานแยกศรีนครินทร์-พัฒนาการ เข้าถนนศรีนครินทร์ เพื่อกลับรถหน้าปั๊มน้ำมัน Esso2.ขาเข้าเมือง มาจากสวนหลวงมุ่งหน้าแยกพัฒนาการ ให้เดินรถตรงไปลอดใต้สะพานแยกศรีนครินทร์-พัฒนาการ หรือเลี้ยวซ้ายเข้าซอยศรีนครินทร์ 20 (ซอยหมู่บ้านนาราสิริ) ถึงทางเข้าหมู่บ้าน เลี้ยวขวาออกซอยพัฒนาการ 543.ขาออกเมือง จากแยกคลองตันมุ่งหน้าแยกพัฒนาการ ให้เลี้ยวซ้ายเข้าซอยพัฒนาการ 25 ลงอุโมงค์ เพื่อกลับรถมาใช้ถนนพระราม 9 และใช้ถนนมอเตอร์เวย์ (หมายเลข 7) กลับรถเข้าซอยพัฒนาการ 53 หรือตรงไปออกถนนวงแหวนกาญจนาภิเษก4.ขาออกเมือง จากแยกคลองตันมุ่งหน้าแยกพัฒนาการ ให้เลี้ยวซ้ายข้างสะพานแยกศรีนครินทร์-พัฒนาการ เข้าถนนศรีนครินทร์ เพื่อไปกลับรถที่ทางต่างระดับมอเตอร์เวย์ หรือใช้คู่ขนานมอเตอร์เวย์ กลับรถเข้าซอยพัฒนาการ 53และ 5.ขาออกเมือง จากบางกะปิมุ่งหน้าแยกพัฒนาการ ให้เดินรถตรงไปลอดใต้สะพานข้ามแยกถนนศรีนครินทร์-ถนนพัฒนาการ หรือเลี้ยวซ้ายเข้าถนนศรีนครินทร์-ร่มเกล้า เลี้ยวขวาเข้าถนนกรุงเทพกรีฑา ตรงไปออกถนนวงแหวนกาญจนาภิเษก.
ตามที่ กทม.ได้ปรับปรุงสะพานข้ามแยกถนนศรีนครินทร์-ถนนพัฒนาการนั้น เพื่อลดผลกระทบจากปัญหาด้านการจราจรติดขัด กทม.ขอความร่วมมือประชาชนหลีกเลี่ยงการจราจรบริเวณดังกล่าว ใช้เส้นทางเลี่ยงที่แนะนำ
ปิดสะพาน,แยกพัฒนาการ,เลี่ยงเส้นทาง,แยกศรีพัฒน์,รถติด,สะพานข้ามแยกถนนศรีนครินทร์,ข่าววันนี้